SENAJ ควัก 17 ลบ. เข้าถือ “เอซีอาร์เอ็ม” 81% เสริมแกร่งธุรกิจ
SENAJ ลงทุน 17 ลบ. เข้าถือ “เอซีอาร์เอ็ม” 81% สอดรับแผนปรับโครงสร้างธุรกิจ ด้านบริหารงานนิติบุคคล
SENAJ ลงทุน 17 ลบ. เข้าถือ “เอซีอาร์เอ็ม” 81% สอดรับแผนปรับโครงสร้างธุรกิจ ด้านบริหารงานนิติบุคคล
2 ธ.ค. 2565

บริษัท เสนา เจ พร็อพเพอร์ตี้ จำกัด (มหาชน) หรือ SENAJ เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริหารของบริษัท ครั้งที่ 38/2565 ได้พิจารณารายละเอียดและเงื่อนไขในการลงทุน และมีมติอนุมัติให้เข้าลงทุนใน บริษัท เอซีอาร์ แมเนจเม้นท์ จำกัด (เอซีอาร์เอ็ม) โดยเข้าซื้อหุ้นสามัญเดิมของ เอซีอาร์เอ็ม จำนวน 24,300 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 81 ของจำนวนหุ้นที่ออกและชำระแล้วของ เอซีอาร์เอ็ม จากผู้ขาย ซึ่งเป็นผู้ถือหุ้นเดิมที่ถืออยู่ ณ ปัจจุบัน มูลค่าเงินลงทุนรวม 17,034,300 บาท
ทั้งนี้มีวัตถุประสงค์เพื่อให้สอดคล้องกับการปรับโครงสร้างธุรกิจของบริษัทฯ ด้านบริหารงานนิติบุคคล อนึ่งการเข้าทำธุรกรรมดังกล่าวจะทำให้ เอซีอาร์เอ็ม มีสภาพเป็นบริษัทย่อยของบริษัทฯ